LV Eiropas Savienības Oficiālais Vēstnesis C 289/29

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2007/C 289/16)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

KOPSAVILKUMS

PADOMES REGULA (EK) Nr. 510/2006

“CHOURIÇO AZEDO DE VINHAIS” vai “AZEDO DE VINHAIS”, vai “CHOURIÇO DE PÃO DE VINHAIS”

EK Nr.: PT/PGI/005/0458/20.04.2005

ACVN ( ) AĢIN ( X )

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums: Gabinete de Planeamento e Políticas Adrese: Rua Padre António Vieira, n.o 1-8o P-1099-073 Lisboa Tālr.: (351) 213 819 300 Fakss: (351) 213 876 635 E-pasts: gppaa@gppaa.min-agricultura.pt

2. Grupa:

Nosaukums: ANCSUB — Associação Nacional de Criadores de Suínos de Raça Bísara Adrese: Edifício da Casa do Povo — Largo do Toural P-5320-311 Vinhais Tālr.: (351) 273 771 340 Fakss: (351) 273 770 048 E-pasts: ancsub@bisaro.info Sastāvs: ražotāji/pārstrādātāji ( X ) citi ( )

3. Produkta veids:

1.2. grupa. Gaļas produkti (termiski apstrādāti, sālīti, kūpināti).

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums: “Chouriço Azedo de Vinhais” vai “Azedo de Vinhais”, vai “Chouriço de Pão de Vinhais”

4.2. Apraksts: Kūpināta desa, kura izgatavota no gaļas un taukiem, kas iegūti no Bisaro šķirnes cūkām vai tās krustojumiem ar citām šķirnēm ar ne mazāk kā 50 % Bisaro šķirnes asiņu (F1 dzīvnieki, kas iegūti, krustojot ciltsgrāmatā reģistrētus Bisaro tīršķirnes dzīvniekus ar citu šķirņu dzīvniekiem), reģionā ceptas kviešu maizes un Trás-os-Montes olīveļļas (šīs ir būtiskas sastāvdaļas, kas produktam piešķir raksturīgo garšu, aromātu un konsistenci). Desa pildīta cūkas resnajā zarnā; vienu zarnas galu nosien vai sašuj, savērpj grīstē un sasien ar vienu vai diviem mezgliem, iepilda pildījumu un otru galu nosien ar kokvilnas diegu. Desa ir taisna ar cilindrisku šķērsgriezumu, apmēram 20-25 cm gara, 7-10 cm diametrā, dzeltenīgā vai brūnganā krāsā. Pildījums ir dzeltenbrūns un griezuma vietā viendabīgs. Desas galīgais svars ir aptuveni 300 g.

4.3. Ģeogrāfiskais apgabals: Tādi faktori kā tradicionālās ražošanas metodes, dzīvnieku barības veids, vietējo iedzīvotāju tradicionālās zināšanas par dzīvnieku kopšanu un augsnes apstākļi, kas vajadzīgi, lai izveidotu barības bāzi, ko izmanto nenoliedzami augstvērtīgu izejvielu iegūšanai, nosaka to, ka Chouriço Azedo de Vinhais ražošanas apgabals (kur ražošanā izmantotās Bisaro šķirnes cūkas vai tās krustojumi ar citām šķirnēm dzimst, tiek audzētas, nobarotas, nokautas un to gaļa tiek sadalīta) ietver Bragança rajona administratīvos apgabalus Alfândega da Fé, Bragança, Carrazeda de Anciães, Freixo de Espada à Cinta, Macedo de Cavaleiros, Miranda do Douro, Mirandela, Mogadouro, Torre de Moncorvo, Vila Flor, Vimioso un Vinhais, kā arī Vila Real rajona administratīvos apgabalus Alijó, Boticas, Chaves, Mesão Frio, Mondim de Basto, Montalegre, Murça, Régua, Ribeira de Pena, Sabrosa, Santa Marta de Penaguião, Valpaços, Vila Pouca de Aguiar un Vila Real, jo tikai šajā apgabalā ir pieejama vajadzīgā barības bāze un prasmes lopkopības jomā. Ņemot vērā Chouriço Azedo de Vinhais izgatavošanai nepieciešamos īpašos klimatiskos apstākļus, vietējo iedzīvotāju zinātību un pastāvīgās un nemainīgās vietējās pārstrādes metodes, pārstrādes ģeogrāfiskais apgabals ietver Bragança rajona administratīvos apgabalus Alfândega da Fé, Bragança, Carrazeda de Ansiães, Freixo de Espada à Cinta, Macedo de Cavaleiros, Miranda do Douro, Mirandela, Mogadouro, Torre de Moncorvo, Vila Flor, Vimioso un Vinhais.

4.4. Izcelsmes apliecinājums: Chouriço Azedo de Vinhais drīkst izgatavot tikai attiecīgi licencētos pārstrādes uzņēmumos, kas atrodas minētajā pārstrādes apgabalā. Visā ražošanas procesā piemēro stingru kontroles sistēmu, lai nodrošinātu pilnīgu Chouriço Azedo de Vinhais izsekojamību. Izejvielu iegūst no šķirnes ciltsgrāmatā (Registo Zootécnico da Raça) reģistrētām Bisaro šķirnes cūkām vai no cūkām, kas iegūtas, krustojot (F1) dzīvniekus, kam viens no vecākiem ir Bisaro šķirnes un ir reģistrēts pieaugušu dzīvnieku ciltsgrāmatā (Livro de Adultos do Registo Zootécnico), un šīs cūkas ir audzētas lopkopības saimniecībās, kurās ir pieejamas platības, lai piekoptu tradicionālo, pusekstensīvo lopkopību un iegūtu tradicionālo dzīvnieku barību. Jāuzsver, ka cūku barošanai izmanto lielu daudzumu kastaņu, kas to gaļai piešķir īpaši atšķirīgas un atpazīstamas organoleptiskās īpašības. Cūkas tiek kautas un to liemeņi tiek sadalīti licencētos uzņēmumos, kas atrodas ražošanas ģeogrāfiskajā apgabalā. Pārstrādi drīkst veikt tikai grupas apstiprinātos uzņēmumos pēc pārbaudes struktūras labvēlīga atzinuma. Uz katras produkta vienības ir numurēta sertifikācijas zīme, kas nodrošina produkta pilnīgu izsekojamību līdz izcelsmes saimniecībai. Produkta izcelsmi iespējams apliecināt jebkurā ražošanas ķēdes posmā, izmantojot sērijas numuru, kas obligāti jānorāda sertifikācijas zīmē.

4.5. Ražošanas metode: Cūkgaļu (liesumu, galvu, sānu un vēderu) sagriež vidēja lieluma gabaliņos, vāra sālsūdenī un vēl karstu samaļ. Maizi sagriež plānās šķēlēs ar garoziņu un pēc tam izmērcē gaļas buljonā. Šai masai pievieno garšvielas, samalto gaļu, eļļu, papriku un ķiplokus. Kad pievienots pareizais garšvielu daudzums, masu nekavējoties iepilda cūkas zarnā un lēni kūpina ozola un/vai kastaņkoka malkas dūmos; parasti kūpināšana ilgst vairāk nekā četras nedēļas. Produkta īpašību dēļ Chouriço Azedo de Vinhais desu laiž tirgū vienā gabalā, vienmēr iepriekš iepakotu jau izcelsmes vietā. Desas iepakošanai izmanto īpašu materiālu, kas, saskaroties ar produktu, ir nekaitīgs un inerts. Produktu iepako normālā vai kontrolētā atmosfērā vai vakuumā. Produkta iepakošanu drīkst veikt tikai tā ģeogrāfiskajā ražošanas reģionā, lai nodrošinātu tā izsekojamību un kontroli un novērstu jebkādas produkta garšas īpašību izmaiņas.

4.6. Saikne: Cūkkopības seno un lielo nozīmi šajā reģionā apliecina gan dažādas zoomorfiskas skulptūras, gan dažādās pašvaldību uzskaites grāmatās atrodamās atsauces uz nodokļiem par cūkām un cūkgaļu. Šo produktu ar ģeogrāfisko apgabalu saista vietējā dzīvnieku šķirne, vietējā barība, ar kuru šie dzīvnieki tiek baroti, zināšanas, kādus cūkgaļas gabalus izvēlēties, lēnais un pakāpeniskais kūpināšanas process, izmantojot vietējo malku, un žāvēšana ļoti aukstā un sausā vidē, kas atrodas konkrētajā apgabalā.

4.7. Pārbaudes struktūra:

Nosaukums: Tradição e Qualidade — Associação Interprofissional para Produtos Agro-Alimentares de Trás-os-Montes Adrese: Av. 25 de Abril, 273 S/L P-5370-202 Mirandela Tālr.: (351) 278 261 410 Fakss: (351) 278 261 410 E-pasts: tradição-qualidade@clix.pt

Tradição e Qualidade ir atzīta par atbilstošu standarta 45011:2001 prasībām.

4.8. Marķējums: Uz iepakojuma obligāti jābūt norādēm “Chouriço azedo de Vinhais — Indicação Geográfica Protegida”, attiecīgajam Kopienas logotipam un Vinhais produktu logotipam, kas attēlots zemāk. Marķējumā ir jābūt sertifikācijas zīmei, kurā obligāti jānorāda produkta nosaukums un attiecīga norāde, pārbaudes struktūras nosaukums un sērijas numurs (ciparu vai burtu un ciparu kods, kas nodrošina produkta izsekojamību).

(1) OV L 93, 31.3.2006., 12. lpp.